Neulanhaltija: toukokuuta 2012
Puuleluja ja Maileg -hahmoja
Postaan nyt tässä näitä meidän lasten työstämiä upeita puuleluja. Ne testattiin heti Maileg -leikeissä ja hyvin toimivat. Ja esteetikon silmin... näyttivät myös niin niin kauniilta...
Minä työstin pikaisesti kuvauksia varten äiti pupu Maija-Stiinalle kesähatun mansikkahillopurkin kansihörhökkeestä. (Leikkasin kaksi reikää korville ja se oli siinä.) Pupujen retkitilkkutäkki on aijemmin toteutettu jämätilkkuprojekti.
Pikkupuput hurvittelivat autonlavalla... ja pikku hiirulaiset kelkkaílivat, vaikka lumesta ei ollut tietoakaan.
Söpöjä, eikö vain?
Lähettänyt Neulanhaltija klo 16.41 2 kommenttia: Linkit tähän tekstiin
Tunnisteet: Maileg, nikkarointia
Puupalikoita ja puuleluja
Saimme tässä taannoin isältäni laatikollisen puupalikoita askarteluja varten. Nyt kun säät ovat ulkona mitä oivallisemmat puuaskareisiin, tartuimme lasten kanssa innolla toimeen.
Isäni teki joskus vanhimman lapsemme kanssa tälläisen Puuha Peten Nosse-auton, joka on pihaleluina ollut yksi suosituimmista. Nostoveivikin on jo kadonnut autosta aikojen saatossa, mutta edelleen se on kaikille tosi tärkeä klassikko. Nyt päätimme työstää sille kavereita..
Ja niin pienet aivot sitten suunnittelivat ja kädet vasaroivat, porasivat ja sahasivat. Tyttäreni 2v työsti kelkan ja hoitopoikani 3 v lava-auton omien suunitelmiensa saattelemina.
Lapset maalasivat vielä upeat puutyönsä auringon keltaisiksi Ne kuvattiin tänään Mailegin pupujen ja hiirulaisten kanssa.. Isommat lapsemme työstivät myös omat puupalikkatyönsä. Kuvia tiedossa seuraavassa postauksessa.
Lähettänyt Neulanhaltija klo 18.02 2 kommenttia: Linkit tähän tekstiin
Tunnisteet: leluja, nikkarointia
Riippukeinussa omenapuun alla
Kun muutimme nykyiseen kotimme lähes 6 vuotta sitten, yksi unelmistani toteutui: sain viimein riippukeinun omenapuun alle. Keinussa on sittemmin keinuttu, sylitelty, luettu, riehuttu ja nukuttu päikkäreitäkin. Eilen meille kuitenkin kävi köpelösti... Kaikki lapset halusivat äidin viereen halittelemaan ja yks kaks...räts... hyvin palvellut auringon ja sateen riepottelema unelma repesi...
Onneksi kaapista löytyi hätään avuksi pöytäliinana käyttämämme Designers Quildin upea käsinmaalatun oloinen vahva puuvillakangas. Nips, naps ja liina työstyi vajaassa tunnissa uudeksi riippukeinuksi. Uuden riippukeinun myötä koko pihan ilme oli kuin uusi.
Uskaltakaa unelmoida.... Joskus unelmat toteutuvat...
Omenapuun kukkien herkkää kauneutta ja hentoista puhtauden tuoksua teille jokaiselle tähän alkavaan viikkoon!!!
Lähettänyt Neulanhaltija klo 16.36 2 kommenttia: Linkit tähän tekstiin
Tunnisteet: kesäjuttuja, ompelujuttuja, ruukussa ja puutarhassa
Pontso jamälangoista virkaten
Ihanat, rentouttavat neuletapaamisemme hiipuivat kevään tullen olemattomuuteen. Surku! Koska minulla jäi neuletapaamisissa aloittamani jämälankapontso kesken, piti keksiä joku hyvä aika sen loppuun työstämiseen. (Itse asiassa pontsosta piti tulla ensin mekko tyttärelleni, mutta työn edetessä huomasin sen olevan mekoksi aivan liian painava, joten suunnitelmiin tuli pikkumuutos...)
Lapsemme pelaavat mielellään lautapelejä. Etenkin esikoinen on ihan lautapelihirmu. Ja vielä jos pelissä käsitellään lukuja tai rahaa, sen parempi. Joulupukki oli huomannut tämän ja toi perheellemme lahjaksi Monopolin juhlaversion, jossa VISA vinkuu ja hotellin omistajat ryöstävät köyhät matkalaiset vararikkoon. Äitinä toimin kuten suomalainen "SuperMarjo", joka hyödyntää kaikki lastensa harrastusajat työnteolle. Niinpä minäkin virkkasin peleissä kuin vimmattu (Ja hävisin aina, olisi vissiin pitänyt keskittyä enemmän finanssitalouteen...)
Ja pikkuhiljaa pontso alkoihin saada muotoaan...
Lopulta innostuin työstämään pontsoa yömyöhäänkin, vaikka välillä uni olisi ollut huomattavasti fiksumpi vaihtoehto...
Mutta kolmen kuukauden näpertelyn jälkeen värien ilotulitus on viimein valmis : ) Ja niin omat kuin anopinkin jämälankakerät hupenivat mukavasti!
"Kiva tuli!" iloitsi Pikku-Hukkakin.
Päättelylangat siirsimme kortteihin.
Toivotan värienergiaa jokaisen lukijan tulevaan viikonloppuun!
Lähettänyt Neulanhaltija klo 7.16 3 kommenttia: Linkit tähän tekstiin
Tunnisteet: askartelu, kierrätys, kortti, paperijuttuja, vaatetus, virkkaus
Tarpeen tullen värjätään
Mummoni tapasi sanoa "Köyhän on keksittävä", kun rahat olivat vähissä, mutta jotain piti saada ruokapöytään tai päällepantavaksi. Meillä tämä lause on käytössä ahkerasti, kuten nytkin...
Nuorimmaisemme ihastui suunnattomasti Lahden Millan kaupassa (Vesijärvenkadulla) sovittamaansa NoaNoan virkattuun boleroon. (Kuva yllä, kopsattu NoaNoa miniature High summer 2012 -katalogista) Se oli kuin tehty hänen paitapuseronsa päälle. Se oli täydellinen tyyliltään ja laadultaan, kuten NoaNoan vaatteet yleensäkin... Äidin lastenvaatebudjetille boleron hinta oli tälläerää kuitenkin liian suolainen, vaikka käsinvirkatulle tuottelle hinta oli jopa edullinen. Oli pakko jättää bolero kauppaan, nukkua yön yli ja miettiä ihan oikeita tarpeita.
Itselleni löysin viikko sitten boleron Lahden Cetorin kirpparilta eurolla, joten lähes 50 x hinta tyttären bolerosta tuntui tässä elämäntilanteessa jokseenkin kovalta. Ja sen tiesin jo heti, että itse en myöskään boleroa virkkaisi, sillä minulla on kesken pontson virkkaus samaiselle tyttärelle. Joku muu keino saada haluttu asuste oli keksittävä.
Jostain kumman syystä nuorimmaisen kaappiin on ilmestynyt kirppareilta paljon erisävyisiä vaaleanpunaisia vaatteita ja äitelyyttä vähentämään innostuin bolerosta itsekin ihan tosissaan.
(Kuvan leggarit on tuunattu aijemmin ja esitelty täällä blogissa syksyllä 2011.)
Ja uskomatonta, mutta totta löysin samaisella kaupunkireissulla valokuvakehyksiä ostaessani Anttilan ALE-rekistä boleron 3€:lla!!! No, ei se ollut virkattu, eikä harmaan tai ruskea, eikä hihatkaan olleet lyhyet, mutta tuunaamalla siitä saataisiin vielä ihan kiva, siitä olin varma.
Muutama vuosi sitten löysin Kihniön kirpparilta jättipakkauksen Dylon tekstiilivärejä vitosella!!! Värinappeja hyödynnettiin sittemmin usein niin huovutus-kuin kirjontakurssieni yhteydessä, mutta edelleen niitä vain riittää ja riittää. Nyt pesupalloon päätyi kaksi värinappia: vaaleanharmaa ja vaaleanruskea, jotta sävystä tulisi haluamamme.
Muutama ruokalusikallinen ihan tavallista suolaa & värinappien jauheet tyhjennettynä pesupalloon, märkä bolero, 60 astetta ja tuplahuuhtelu. (Boleron pesuohjeessa luki 30 astetta, mutta otin riskin) Ja onnistuihan se!
"Äiti, onko boleroni jo pian valmis?"
Yllätykseni bolerosta tuli niin onnistunut väriltään, että se asusti loistavasti myös kolmea tyttären mekkoa. Yksi mekoista pääseekin boleroineen tänään ensivisiitille päiväkerhon kevätjuhlaan. Alkuajatuksena oli lyhentää boleron hihat käsin T-paitamittaan, mutta pitkähihaisenakin se näytti niin hyvältä, että pidän sakset vielä kaapissa.
Kauan eläköön tuunaus!!!!
Lähettänyt Neulanhaltija klo 17.12 5 kommenttia: Linkit tähän tekstiin
Tunnisteet: tuunaus, vaatetus, värjäys
Syksyn 2017 ohjelmisto - *Tartuppa satumaiseen tilaisuuteen ja anna mielikuvitukselle siivet....* Pedagogiset pöytänukketeatterit 230 €/esitys (paitsi Unimatka avaruuteen -nukke...
Valkoista pellavaa, pitsiä ja konekirjontaa
Pellavaa, puuvillaa ja mosaiikkia
Kaarnaveneitä
Kevätretki & ötökkäterrario
Kultaa, kimalletta ja aseleikkejä
Taidepäivä lasten kanssa
Kastejuhlasöpöilyä
Housuista yrttiamppeliksi
Meille muutti pässi
Vappuhyrrä -batiikkitilkkis vuosien takaa
applikaatio (26) arvonta (5) askartelu (146) asusteita (60) blogilinkkejä (4) Brion kangaspuiden loimitus (1) crazyquilt (4) e-tekstiili (3) entisöinti (3) farkku (8) fiiliksiä (24) helmet (11) hirsimökki (11) huopamatto (2) huopapitsi (1) huopatossu (2) huovutus (77) isoäidin kukkatarha (1) jouluideoita (40) juoponpolku (2) juttuja (7) kankaankudonta (16) kankaanmaalaus (1) kankaanpainanta (2) kansanperinne (9) kassi (6) kasveillavärjäys (4) kesäjuttuja (16) kierrätys (98) kirjaesittely (10) kirjansidonta (1) kirjonta (21) kolmiotilkkutyö (12) kolmiulotteinen tilkkutyö (1) kortti (3) korut (17) koti (2) kruunu (3) kääpiöluppakorvakani (6) lapanen (2) lastenkutsuja (64) lastentaidetta (42) lastentarinoita (10) leikkiherkkuja (5) leivonta (34) leluja (54) lonkkalastavauva (2) Maileg (44) maitotölkki (15) matkailua Suomessa (21) matkailua ulkomailla (2) mietelmiä (1) minun Lahteni (8) nahkatyö (4) nappi (3) neulonta (22) nikkarointia (15) nukketeatteri (71) nuppupeitto (11) ompelujuttuja (86) ompelukonekirjonta (31) pajutyö (8) paper piecing technique (5) paperijuttuja (55) pikakolmiot (3) pinoa ja leikkaa -tekniikka (2) pitsejä (11) pukuhistoria (1) punonta (7) pääsiäskoristeita (14) reliefi (1) ristipisto (4) roolivaate (20) ruokaohjeita (5) ruukussa ja puutarhassa (52) ryijy (1) savitöitä (7) simpukka (3) sisustustyyny (13) srk.nukketeatteri (4) sukka (1) säilöntää (1) tallukkaat (31) tekstiilitaidetta (1) tikkaus (17) tilda (7) tilkkutyö (108) tossut (3) trendejä (1) tuikkukipot (3) tuunaus (101) tärkkäys (2) vaatetus (28) veisto (1) virkkaus (17) värjäys (10) yoyo (2)